Helle Tiikmaa

Helle Tiikmaa (sündinud 22. mail 1967) on eesti ajakirjanik.

1985–1990 õppis Tiikmaa Tartu Ülikoolis ajakirjandust (magistritöö "Perekonnaajakirjad "Eesti Kodu" ja "Kodu"", juhendaja Krista Aru).

1990–1993 töötas ta Eesti Televisioonis reporterina, 1993–2001 oli ta samas Euroopa Ringhäälinguliidu (EBU) kontaktisik, 1995–2007 välisuudiste toimetaja ja välispoliitikasaate "Välisilm" saatejuht Eesti Televisioonis ja 2007–2009 Eesti Rahvusringhäälingus. Aastail 1998–2009 tegi autorina 8 suurt dokumentaalsaadet (vt dokumentaalsaated). 

2008. aastast õppis Tiikmaa Tartu Ülikoolis doktorantuuris ajakirjanduse ja kommunikatsiooni instituudis, töö teema oli "Avalikkuse printsiip ringhäälingus: Briti (BBC) ja Eesti (ER, ETV) võrdlus" (juhendaja Maarja Lõhmus), kinnitust töö kaitsmise kohta ei ole.

2009. aastast tegutseb Tiikmaa vabakutselise ajakirjanikuna. 2010. aastal töötas ta mõnda aega Arengufondis meediasuhete eksperdina. 2011. aastal avalikustas dokumentaalses mälestusteraamatus "Sõda nähtamatu vaenlasega" nende eestlaste lugusid, kes saadeti koristustöödele Tšornobõli tuumaelektrijaama piirkonda 1986. aasta katastroofi järel. 

2011. aastast on ta Eesti Ajakirjanike Liidu juhatuse liige, aastail 2012–2017 oli juhatuse aseesimees ja alates maist on 2017 liidu esimees.

Teosed

Publikatsioone
 Lõhmus, M., Tiikmaa, H., Kõnno, A., Kõuts, R., Aljas, A. (2011). THE MENTAL MAPS: Construction of Internal and External Space in Russian, Estonian and Finnish dailies in XX Century. In: 26th International Conference for Semiotics and Structural Studies. http://www.isisemiotics.fi/programme-2011.html: 
 Lõhmus, M.; Tiikmaa, H.; Jõesaar, A. (2010). Duality of circumstances of Estonian public service media in reflection of the world and in positioning the Estonian society . Central European Journal of Communication, 3(1), 95 – 113.
 Lõhmus, M.; Tiikmaa, H.; Jõesaar, A.; Johanson, A. (2010). Eesti identiteedi kujundamine: ringhäälingu valikute teekond. Akadeemia, 12, 2141 – 2176.
 Lõhmus, M.; Tiikmaa, H. (2009). From totalitarian state media to PSB: the straining and clarification of Public Service Broadcasting and consequences of genesis of private commercial sector in Broadcasting.
 Helle Tiikmaa. Eesti Ajakirjanike Liit – ajas muutuv ja kestev: noppeid EAL-i arhiiviriiuleilt. Eesti Akadeemilise Ajakirjanduse Seltsi aastaraamat 2013. Tartu 2014. ISSN 2228-0316

Raamatud
 "Sõda nähtamatu vaenlasega: Eesti Tšernobõli katastroofis" Tallinn: Tänapäev, 2011

Dokumentaalsaated
 2009 "Maa, kus elavad mudukafid" (Uganda)
 2009 "U-Kraina – piiri peal maa" (Ukraina) 
 2008 "Lõpetamata lugu Sakvartelole" (Gruusia)
 2008 "Balkani püssirohutünn. Sütik Kosovo" (Kosovo) 
 2007 "Diktatuur ja drannikud" (Valgevene) 
 2006 "Euroopa must auk" (Valgevene) 
 2000 "Roheline ja oranž" (Põhja-Iirimaa) 
 1998 "Armastuse ja vihkamise valge saar" (Küpros)

Viited

Välislingid
 
 Priit Pullerits "Staažikas välistoimetaja langes kärpe ohvriks" Postimees, 13. mai 2009
 "ERR koondab 19-aastase staažiga Helle Tiikmaa" Delfi, 13. mai 2009
 Karoliina Vasli "ETV välistoimetaja töökoha võttis tüli Aarne Rannamäega?" Õhtuleht, 14. mai 2009
 "ETV näitab äsjavalminud dokfilmi Gruusiast "Lõpetamata lugu Sakartvelole""

Eesti ajakirjanikud
Sündinud 1967